

**Република Северна Македонија**

**Министерство за транспорт и врски**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА АВТОКАМПОВИ**

Скопје, 2019 година

ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА АВТОКАМПОВИ

Член 1

Во Законот за автокампови („Службен весник на Република Македонија“ бр. 13/13, 152/15 и 31/16), во членот 48 став (3) по зборовите „инспекциски органи“ запирката се брише и се додаваат зборовите „преку своите надлежни инспектори,“.

Член 2

Насловот „Постапка за едукација“ се менува и гласи: „Опомена“.

Членот 50 се менува и гласи:

„(1) При вршење на инспекцискиот надзор државниот пазарен инспекторат изрекува инспекциски мерки за отстранување на утврдените неправилности и недостатоци согласно Законот за инспекциски надзор.

(2) Ако при вршењето на инспекцискиот надзор инспекторот утврди недостатоци од членовите 52, 53 и 54 од овој закон, со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците, утврдени со записник“.

 (3) Против решението на инспекторот од ставот (2) на овој член, може да се изјави жалба во рок од 15 дена од денот на приемот на решението до надлежниот орган за одлучување во втор степен.“

Член 3

Во членот 51 ставот (2) се менува и гласи:

„Против решението на државниот пазарен инспекторат, може да се изјави жалба во рок од 15 дена од денот на приемот на решението до надлежниот орган за одлучување во втор степен.“

 Член 4

Во членот 52 ставот (1) зборовите „5.000 евра“ се заменуваат со зборовите „2.000 до 3.000 евра“.

Во ставот (2) зборовите „500 до 750 евра“ се заменуваат со зборовите „500 евра“.

Во ставот (3) зборовите „150 до 250 евра“ се заменуваат со зборовите „250 евра“.

Член 5

Во членот 53 ставот (1) зборовите „3.000 евра“ се заменуваат со зборовите „1.000 до 2.000 евра“.

Во ставот (2) зборовите „300 до 450 евра“ се заменуваат со зборовите „450 евра“.

Во ставот (3) зборовите „90 до 150 евра“ се заменуваат со зборовите „100 евра“.

 Член 6

Во членот 54 ставот (1) зборовите „1.500 евра“ се заменуваат со зборовите „500 до 1.000 евра“.

Во ставот (2) зборовите „150 до 225 евра“ се заменуваат со зборовите „200 евра“.

Во ставот (3) зборовите „45 до 75 евра“ се заменуваат со зборовите „50 евра“.

 Член 7

Во членот 55 зборовите „30 до 45 евра“ се заменуваат со зборовите „40 евра“.

 Член 8

Во членот 55-а зборовите „25 до 50 евра“ се заменуваат со зборовите „50 евра“.

 Член 9

Во членот 55-б став (1) и (2) зборовите „25 до 50 евра“ се заменуваат со зборовите „50 евра“.

 Член 10

Во членот 56 во ставот (1) по зборовите „членот 48“ се додаваат зборовите „став (3)“, а по зборовите „надлежен орган“, се додаваат зборовите „согласно Законот за прекршоците“.

Ставот (3) се менува и гласи:

„Против одлуката на комисијата од ставот (2) на овој член, може да се поднесе жалба до надлежниот орган за одлучување во втор степен, во рок од 15 дена од денот на приемот на одлуката.“

Член 11

Членот 57 став (1) по зборовите „прекршочна постапка“ се става запирка и се додаваат зборовите „со издавање на прекршочен платен налог согласно Законот за прекршоците“.

Ставовите (2), (3), (4), (5), (6), (7), (8), (9), (10) и (11) се бришат.

Член 12

Започнатите постапки од извршен инспекциски надзор, како и започнатите прекршочни постапки ќе продолжат согласно законот по кој биле започнати.

Член 13

Овој закон влегува во сила осмиот ден од денот на објавувањето во „Службен весник на Република Северна Македонија“.